**ՏԵՂԵԿԱՆՔ - ՀԱՇՎԱՐԿ**

Քաղաքաշինության կոմիտեի նախագահի 2022 թվականի փետրվարի 17-ի «Աղետի գոտու բնակավայրերում երկրաշարժի հետևանքով անօթևան մնացած ընտանիքների բնակարանային խնդիրների լուծման նպատակով պետական աջակցությամբ իրականացվող բնակարանային ապահովման ծրագրի շահառու ճանաչված ընտանիքների ցուցակները հաստատելու մասին» թիվ 11 հրամանով պետական աջակցությամբ իրականացվող բնակարանային ապահովման ծրագրի շրջանակներում ՀՀ Լոռու մարզից դատական կարգով բնակապահովման իրավունք ձեռք են բերել թվով 14 ընտանիք, որից 2 ընտանիքի նախատեսվում է տրամադրել ֆինանսական աջակցություն, 12 ընտանիքի՝ բնակարանի գնման վկայագիր(ԲԳՎ)։ Անհրաժեշտ գումարի չափը կազմում է 81 322 500 ՀՀ դրամ, այդ թվում՝

* 1 սենյակի շահառու 2 ընտանիք - ֆինանսական աջակցություն՝ 6 000 000 դրամ/յուրաքանչյուրը՝ 3 000 000 դրամ/
* 2 սենյակի շահառու 3 ընտանիք - բնակարանի գնման վկայագիր՝ 15 064 500 դրամ /յուրաքանչյուրը՝ 5 021 500 դրամ/
* 3 սենյակի շահառու 6 ընտանիք - բնակարանի գնման վկայագիր՝ 35 607 000 դրամ / յուրաքանչյուրը 5 934 500 դրամ/
* 4 սենյակի շահառու 2 ընտանիք - բնակարանի գնման վկայագիր՝ 13 695 000 դրամ / յուրաքանչյուրը՝ 6 847 500 դրամ/
* 5 սենյակի շահառու 1 ընտանիք - բնակարանի գնման վկայագիր՝ 10 956 000 դրամ

Տրամադրվող բնակարանների գնման վկայագրերում նշվող ֆինանսական աջակցության չափի հաշվարկման ժամանակ հիմք է ընդունված Հայաստանի Հանրապետության կառավարության 2005 թվականի փետրվարի 24-ի N 309-Ն որոշման հավելվածի 9.1-ին կետով սահմանված նորմաներին համապատասխան Հայաստանի Հանրապետության քաղաքաշինության նախարարի հրամաններով հաստատված՝ վկայագիր ստացող ընտանիքին հասանելիք բնակարանի (սենյակների թվով) մակերեսը և Հայաստանի Հանրապետության կադաստրի կոմիտեի կողմից հրապարակված՝ 2022 թվականի հունվար ամսվա ընթացքում ձևավորված շուկայական միջինացված գնի տվյալները։